Joriy yil 3 oyida 24 nafar xorijiy jurnalist TIVda ro‘yxatdan o‘tdi

2017 yil 1-chorak yakuniga ko‘ra, O‘zbekiston Respublikasi  Tashqi ishlar vazirligida 24 nafar xorijiy jurnalist akkreditatsiyadan o‘tgan bo‘lib, ular 9 davlatning 11ta axborot agentligi, 4ta telekanal va radiosi hamda 3ta bosma nashrlarini namoyon etadilar. Bu haqda TIVning joriy yil o‘tgan uch oyligiga doir hisobotida so‘z yuritilgan. 
Bundan tashqari, 2017 yilning 1-choragida TIV veb-sahifasida o‘zbek, rus va ingliz tillarida 619 ta material joylashtirildi. Uch oy mobaynida dunyoning 154 mamlakatidan 389 844 ta ko‘rish qayd etildi (O‘zbekiston – 66,6 foiz, Rossiya – 8 foiz, Qozog‘iston – 2,9 foiz, AQSh – 2 foiz).
2017 yilning 31 mart holatiga ko‘ra, TIVning Facebook sahifasi 45 mamlakatdan 10727 nafar foydalanuvchiga «yoqdi» (“like”), TIVning Youtube kanali obunachilari 790 taga yetdi.